Ο έλεγχος της αγχώδους και καταθλιπτικής διαταραχής και της διαταραχής πρόσληψης τροφής σε άτομα που ακολουθούν vegan-περιοριστικού τύπου δίαιτες
Creators: name: Χέλμη Μαρία Ελένη Ανδρέα
Publisher: name: Aristotle University of Thessaloniki
Year: 2022
Subjects: Αποκλειστική χορτοφαγία- χορτοφαγία
Διαταραχές πρόσληψης της τροφής
Αγχώδεις διαταρχές και κατάθλιψη
Vegan- Vegetarian
Eating disorders
Anxiety disorders and depression

description: Τα τελευταία χρόνια έχει σημειωθεί μία έντονη αλλαγή των διατροφικών συνηθειών στις ανεπτυγμένες χώρες, με την απότομη αύξηση των ατόμων που επιδιώκουν την κατανάλωση αποκλειστικά χορτοφαγικών προϊόντων ή έστω την αποφυγή των ζωικών προϊόντων και παραγώγων. Σύμφωνα με τα ερευνητικά δεδομένα, τα οφέλη της υιοθέτησης και διατήρησης μία χορτοφαγικής διατροφής παραμένουν αμφιλεγόμενα, παρά τη διαπίστωση πως υπάρχει συσχέτιση μεταξύ του χορτοφαγικού μοτίβου διατροφής και της κακής ψυχικής υγείας. Σκοπός: Σκοπός της παρούσας ερευνητικής διαδικασίας ήταν η διερεύνηση της σχέσης μεταξύ του περιοριστικού τύπου διατροφικών επιλογών και των πιθανών ψυχικών δυσκολιών. Συγκεκριμένα έγινε διερεύνηση του βαθμού συσχέτισης των αυστηρών χορτοφαγικών διατροφών με την ψυχολογική διαταραχή και την αύξηση της διαταραχής πρόσληψης τροφής. Μέθοδος:Η έρευνα βασίστηκε στην ποσοτική μέθοδο και απευθύνθηκε σε άτομα με χορτοφαγική διατροφή. Το δείγμα της έρευνας ήταν 131 άτομα. Χρησιμοποιήθηκε ως ερευνητικό εργαλείο το ερωτηματολόγιο, το οποίο διανεμήθηκε στους συμμετέχοντες σε ηλεκτρονική μορφή μέσω Google form. Το πρώτο μέρος του ερωτηματολογίου περιλάμβανε 5 ερωτήσεις για τα δημογραφικά χαρακτηριστικά του δείγματος, το δεύτερο τμήμα του ερωτηματολογίου περιείχε ερωτήσεις για τα αρνητικά συναισθήματα και ήταν η ελληνική έκδοση του αγγλικού ερωτηματολογίου DASS-42 (Lovibond &amp; Lovibond, 1995) και το τρίτο μέρος του ερωτηματολογίου περιλάμβανε ερωτήσεις για τις διατροφικές συνήθειες και διαταραχές και ήταν το εργαλείο EAT-26 (Garfinkel &amp; Garner, 1979). Αποτελέσματα:Η πλειοψηφία του δείγματος ήταν γυναίκες και ο μέρος όρος ηλικίας ήταν 33,98. Περίπου ένας στους δύο συμμετέχοντες δήλωσε απόφοιτος τριτοβάθμιας εκπαίδευσης. Αναφορικά με την ειδικού τύπου διατροφής, το 32,8% των συμμετεχόντων δήλωσαν ότι ακολουθούν διατροφή απαλλαγμένη από κρέας και ζωικά παράγωγα (vegan), το 29,8% απαλλαγμένη μόνο από κρέας (vegetarian), το 5,3% lacto-ovo-vegetarian, το 10,7% semi–vegetarian και το 21,4% κάποιο άλλο στυλ διατροφής από τα προαναφερόμενα.Σχετικά με την ψυχική διαταραχή στην κλίμακα μέτρησης των αρνητικών συναισθημάτων, προέκυψε ήπια ένταση καταθλιπτικής συμπεριφοράς και άγχους και κανονική ένταση στρες. Από την κλίμακα διατροφικών διαταραχών προέκυψαν σχετικά υψηλές τιμές σε όλες τις μορφές, με υψηλότερη για την δίαιτα, έπειτα για την βουλιμία και τέλος για το στοματικό έλεγχο. Κανένα είδος διατροφικών επιλογών δεν σχετίζεται με κάποια ψυχική ή διατροφική διαταραχή. Δε βρέθηκαν διαφορές μεταξύ των τύπων διατροφής και των ειδών ψυχικής διαταραχής. Όμοια αποτελέσματα προέκυψαν για τις διατροφικές διαταραχές, όπου παρά το γεγονός των υψηλών τιμών στην κλίμακα των διατροφικών διαταραχών, δεν φάνηκε να ευθύνεται κάποιο συγκεκριμένο είδος vegan-περιορισμένου τύπου δίαιτας. Συμπεράσματα: Οι περισσότεροι συμμετέχοντες ακολουθούν μία vegan διατροφή απαλλαγμένη από κρέας και γαλακτοκομικά προϊόντα. Οι διατροφικές επιλογές των συμμετεχόντων δεν σχετίζονται με κάποια ψυχική ή διατροφική διαταραχή, παρά την ύπαρξη υψηλών τιμών στην κλίμακα των διατροφικών διαταραχών
description: Introduction: In recent years there has been a marked change in eating habits in developed countries, with a sharp increase in people seeking to consume exclusively vegetarian products or even avoid animal products and derivatives. According to the research data, the benefits of adopting and maintaining a vegetarian diet remain controversial, despite the finding that there is a correlation between the vegetarian diet pattern and poor mental health. Purpose: The purpose of this research was to investigate the relationship between the restrictive type of dietary choices and possible mental difficulties. In particular, the degree of correlation between strict vegetarian diets and psychological disorder and increased eating disorder was investigated. Method: The research was based on the quantitative method. The sample of the survey was 131 people having a vegetarian diet. The questionnaire was electronically distributed to participants via Google form. The first part of the questionnaire included 5 questions about the demographic characteristics of the sample, the second part contained questions about negative emotions and was the Greek version of the English questionnaireDASS-42 (Lovibond &amp; Lovibond, 1995) while the third part of the questionnaire included questions about eating habits and disorders and was the tool EAT-26 (Garfinkel &amp; Garner, 1979). Results: The majority of the sample were female ofmean age 33.98 years. About one in two participants declared themselves a higher education graduate. With regard to the specific type of diet, 32.8% of participants stated that they follow a vegan diet, 29.8% are vegetarian, 5.3% are lacto-ovo-vegetarian, 10.7% semi-vegetarian and 21.4% any other style of nutrition than the above. As about the mental disorder on the scale of measuring negative emotions, a mild intensity of depressive behavior, anxiety and normal stress intensity were emerged. The scale of eating disorders showed relatively high values in all forms, with higher value for diet, then for bulimia and finally for oral control. No kind of eating choices were related to any mental or eating disorder. No differences were found between food types and types of mental disorder. Similar results were obtained for eating disorders, where despite the fact of high values on the scale of eating disorders, no particular type of vegan-restricted type of diet appeared to be responsible. Conclusions: Most participants follow a vegan diet free of meat and dairy products. Participants' dietary choices are not related to any mental or eating disorder, despite the high values on the scale of eating disorders